# Patriotes Demòcrates Progressistes

Els Patriotes Democràtes Progressistes (PDP) són un partit polític de Trinitat i Tobago fundat el 2016. Actualment, és el segon partit més gran de la política de Tobago després de la decadència de l'Organització del Poble de Tobago (TOP). El partit té la voluntat de presentar-se a les eleccions locals de Trinitat i a totes les eleccions generals, llançant-se oficialment com a partit nacional l'1 de maig de 2022. Més tard, PDP va fer públic un pla per a la independència de Tobago.
A les eleccions a la Cambra de l'Assemblea de Tobago del gener de 2021, el partit va guanyar el mateix nombre d'escons (6) que el Consell del Moviment Nacional Popular de Tobago, trencant la seua ratxa de guanyar totes les eleccions a la Cambra de l'Assemblea de Tobago des de 2001.
Això va provocar, després, que es convocaren eleccions anticipades a la Cambra de l'Assemblea de Tobago el desembre de 2021 per a trencar l'empat i aconseguir un augment del nombre d'escons legislatius de 12 a 15 per evitar futurs empats. En aquestes eleccions, el PDP va guanyar 14 dels 15 escons disponibles, un fet sense precedents, que va posar fi a 21 anys consecutius de control del PNM sobre l'Assemblea. Farley Chavez Augustine, membre del PDP, va jurar com a 5é secretari en cap de l'Assemblea de Tobago el 9 de desembre de 2021.
L'any 2022, 13 membres de l'Assemblea de Tobago del PDP van abandonar el partit a causa de diferències i desacords amb el líder, Watson Duke. Els membres que van abandonar el partit van governar Tobago de manera independent. Així, Duke es va quedar com a únic membre de l'Assemblea del PDP.

## Referències

* ↑ "Progressive Democratic Patriots (PDP) Arxivat 2021-10-22 a Wayback Machine.." caribbeanelections.com.
* ↑ «Duke: PDP in Trinidad 'for the long haul'» (en anglès). Loop Trinidad & Tobago. [Consulta: 2 maig 2022].
* ↑ Kayy, Krystal. «PDP Deputy Farley Augustine says no secession but Tobago autonomy bill incomplete» (en anglès). Public Services Association, 08-12-2021. [Consulta: 31 desembre 2022].
* ↑ «PNM slams PDP's plan for Tobago's independence» (en anglès). Loop Trinidad & Tobago. [Consulta: 30 desembre 2022].
* ↑ «PDP on "Tobago's Independence as a Nation" | By Watson Solomon Duke, Founder, Owner and Political Leader of PDP». Facebook. [Consulta: 31 desembre 2022].
* ↑ Connelly, Corey. «Tracy: Does PDP want autonomy for Tobago?» (en anglès). Trinidad and Tobago Newsday, 05-07-2021. [Consulta: 31 desembre 2022].
* ↑ Nicholas, Stephon. «PDP: Autonomy insufficient, Tobago must keep options open» (en anglès). Trinidad and Tobago Newsday, 01-07-2021. [Consulta: 31 desembre 2022].
* ↑ «A Tobago dream come alive» (en anglès). Trinidad Express Newspapers. [Consulta: 8 desembre 2021].
* ↑ «FARLEY MANIA» (en anglès). Trinidad Express Newspapers. [Consulta: 10 desembre 2021].
* ↑ «PDP wants economic independence for Tobago - CNC3» (en anglès americà), 15-05-2020. [Consulta: 31 desembre 2022].
* ↑ «Mass resignation from PDP of Farley and team: Tobago now run by Independents» (en anglès americà). Trinidad Express, 05-12-2022.
* ↑ George, Kinnesha. «Entire THA executive resigns from PDP - Trinidad and Tobago Newsday» (en anglès americà), 05-12-2022. [Consulta: 28 gener 2023].
* ↑ «Farley and 15 others resign from the PDP - CNC3» (en anglès americà), 05-12-2022. [Consulta: 28 gener 2023].
* ↑ «PDP exodus: THA Chief, Secretaries resign from Watson Duke-led party | Loop Trinidad & Tobago» (en anglès). [Consulta: 28 gener 2023].